Na temelju članka 56. stavka 3. Zakona o proračunu (,,Narodne novine" broj 144/21.) i članka 19. Statuta Doma zdravlja Koprivničko-križevačke županije URBROJ: 2137-16-2013/2013. od 20. kolovoza 2013. godine, Izmjena i dopuna Statuta Doma zdravlja Koprivničko-križevačke županije URBROJ: 2137-16-0277/15. od 19. ožujka 2015. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1633/2016. od 20. prosinca 2016. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1186/2017. od 09. listopada 2017. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-88-863/2022. od 28. veljače 2022. godine i pročišćenog teksta Statuta Doma zdravlja Koprivničko-križevačke županije URBROJ: 2137-88-864/2022. od 28. veljače 2022. godine, Upravno vijeće Doma zdravlja Koprivničko-križevačke županije na sjednici održanoj dana 21. prosinca 2022. godine donosi

**ODLUKU O OSTVARIVANJU I KORIŠTENJU**

**NENAMJENSKIH DONACIJA I**

**VLASTITIH PRIHODA**

1. OPĆE ODREDBE

Članak 1.

Ovom Odlukom o ostvarivanju i korištenju nenamjenskih donacija i vlastitih prihoda (u daljnjem tekstu: Odluka) uređuje se ostvarivanje i način korištenja nenamjenskih donacija i vlastitih prihoda Doma zdravlja Koprivničko-križevačke županije (u daljnjem tekstu: Dom zdravlja).

Članak 2.

1. Nenamjenske donacije, u smislu ove Odluke, su prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društava i ostalih subjekata kojima namjena nije utvrđena.
2. Vlastiti prihodi su prihodi koje Dom zdravlja ostvaruje obavljanjem poslova na tržištu i u tržišnim uvjetima.
3. Odredbe ove Odluke ne odnose se na prihode koji se ostvaruju iz nadležnog proračuna ili drugih izvora.

Članak 3.

1. Dom zdravlja ostvaruje vlastite prihode od:

- prodaje roba i usluga

- pruženih usluga najma opreme, zakupa poslovnog prostora i zemljišta te najma stanova

- ostalih poslova na tržištu i u tržišnim uvjetima.

1. Vlastitim prihodima ne smatraju se:

- prihodi koje Dom zdravlja ostvari od nadležnog proračuna za financiranje redovne

djelatnosti,

- pomoći od jedinica lokalne samouprave, ministarstava i drugih institucija u sustavu

javnog sektora,

- prihodi ostvareni namjenski s ciljem provedbe EU projekata,

- prihodi od namjenskih donacija, prihodi za posebne namjene,

- prihodi od prodaje ili zamjene imovine,

- naknade s naslova osiguranja.

1. NAČIN KORIŠTENJA VLASTITIH PRIHODA

Članak 4.

1. Vlastitim prihodima Dom zdravlja prvenstveno podmiruje rashode nastale obavljanjem poslova temeljem kojih su vlastiti prihodi i ostvareni.
2. Vlastiti prihodi iz stavka 1. ovog članka koriste se za:

* pokriće materijalno–financijskih rashoda Doma zdravlja Koprivničko-križevačke županije nastalih realizacijom programa i aktivnosti temeljem kojih su vlastiti prihodi ostvareni
* isplatu plaća i materijalnih prava zaposlenih
* ostale rashode za koje Dom zdravlja Koprivničko-križevačke županije nema dostatne prihode iz drugih izvora.

1. Ako su vlastiti prihodi uplaćeni u nižem iznosu nego što je planirano, mogu se preuzeti i plaćati obveze do visine uplaćenih odnosno raspoloživih sredstava.
2. Ako se vlastiti prihodi ostvare u iznosu većem od potrebnog za podmirenje rashoda iz stavka 1. ovog clanka, Dom zdravlja će ih koristiti za rashode za materijal i energiju, rashode za usluge, financijske rashode, vlastito učešće u EU projektima te unapređenje djelatnosti (nabavu nefinancijske imovine, tekuće i investicijsko održavanje).
3. Iznimno, u slučaju više sile ili prijeke potrebe Dom zdravlja može vlastite prihode rasporediti na drugačiji način od propisanog iz ovog članka, ali uz prethodnu suglasnost osnivača.

Članak 5.

Vlastiti prihodi ostvareni u tekućoj godini koji se ne utroše na pokrivanje rashoda sukladno ovoj Odluci u toj godini, prenose se u slijedeću proračunsku godinu, a ostvareni višak prihoda koristi se za podmirenje rashoda sukladno ovom Pravilniku.

Članak 6.

1. Vlastiti prihodi planiraju se i raspoređuju u Financijskom planu.
2. Odlukom o izvršavanju proračuna Koprivničko-križevačke županije za svaku proračunsku godinu definira se obveza njihove uplate u proračun.
3. POSTUPANJE KOD NENAMJENSKIH DONACIJA I NAČIN KORIŠTENJA

Članak 7.

* 1. Nenamjensku donaciju donator najavljuje ravnatelju Doma zdravlja upućivanjem pisma namjere o vrsti i vrijednosti donacija.
  2. Upravno vijeće na prijedlog ravnatelja donosi odluku o prihvaćanju ili neprihvaćanju donacije te o načinu korištenja prihvaćene donacije.
  3. Ravnatelj pisanim putem izvješćuje donatora o prihvaćanju ili

neprihvaćanju donacije.

* 1. U slučaju donošenja odluke o prihvaćanju donacije i načinu korištenja donacije, ravnatelj i donator sklapaju ugovor o donaciji.
  2. Ugovor o donaciji iz stavka 4. ovog članka se ne sklapa ako je donator fizička

osoba.

* 1. Dom zdravlja će objaviti informacije o primljenoj nenamjenskoj donaciji na svojoj mrežnoj stranici [www.dzkkz.hr](http://www.dzkkz.hr) i to podatke o donatoru, vrsti i vrijednosti donacije.
  2. Ako bi stjecanje nefinancijske dugotrajne imovine bez naknade moglo prouzročiti značajnije troškove Domu zdravlja, takovo stjecanje je moguće samo uz prethodnu suglasnost osnivača.
  3. Nenamjenske donacije mogu se koristiti za rashode za materijal i energiju, rashode za usluge, financijske rashode te nabavu opreme.
  4. Nenamjenske donacije ne mogu se koristiti za sponzorstva i donacije.

1. NADZOR I IZVJEŠTAVANJE

Članak 8.

1. Dom zdravlja će vlastite prihode i nenamjenske donacije evidentirati sukladno propisima kojima je uređeno proračunsko računovodstvo i sukladno Odluci o izvršavanju Proračuna Koprivničko-križevačke županije.
2. O ostvarenim i utrošenim vlastitim prihodima i prihodima od nenamjenskih donacija, Dom zdravlja izvješćuje nadležna županijska upravna tijela polugodišnje i godišnje kroz izvještaje o izvršenju Financijskog plana.

Članak 9.

(1) Danom stupanja na snagu ove Odluke, Pravilnik o ostvarivanju i korištenju vlastitih prihoda Doma zdravlja Koprivničko-križevačke županije URBROJ: 2137-16-5488/2022. od 28. rujna 2020. godine stavlja se izvan snage.

Članak 10.

(1) Ova Odluka stupa na snagu osmog dana od dana objave na mrežnim stranicama Doma zdravlja www.dzkkz.hr

Predsjednica Upravnog vijeća

Marina Jakšić, dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: 2137-88-5065/2022.

Koprivnica, 21. prosinca 2022.

Potvrđuje se da je ova Odluka objavljena na mrežnoj stranici Doma zdravlja Koprivničko-križevačke županije [www.dzkkz.hr](http://www.dzkkz.hr) dana 21. prosinca 2022. godine.

Ravnateljica

Mirjana Hanžeković, mag.oec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_